[pic] | EUROPOS KOMISIJA | Briuselis, 2010.5.26 KOM(2010) 287 galutinis KOMISIJOS KOMUNIKATAS TARYBAI IR EUROPOS PARLAMENTUI ES DELEGACIJOS JUNGTINIŲ TAUTŲ ORG ANIZACIJOJE ŽENEVOJE ĮSTEIGIMAS KOMISIJOS KOMUNIKATAS TARYBAI IR EUROPOS PARLAMENTUI ES DELEGACIJOS JUNGTINIŲ TAUTŲ ORGANIZACIJOJE ŽENEVOJE ĮSTEIGIMAS 1. ĮVADAS Nuo 2009 m. gruodžio 1 d., kai įsigaliojo Lisabonos sutartis, Komisijos delegacijos tapo ES delegacijomis. Jos priklausys Europos išorės veiksmų tarnybai (EIVT) ir bus pavaldžios Sąjungos vyriausiajai įgaliotinei užsienio reikalams ir saugumo politikai ir Komisijos pirmininko pavaduotojai Catherine Ashton. 2009 m. spalio mėn. Europos Vadovų Taryba priėmė pirmininkaujančios valstybės narės ataskaitą dėl Europos išorės veiksmų tarnybos (dok. Nr. 14930/09), kurioje, be kita ko, pabrėžė poreikį greitai pertvarkyti tas ES delegacijas tais atvejais, kai dėl politinių ir su veikla susijusių priežasčių ypač svarbu koordinuoti išorės veiksmus ir užtikrinti jų veiksmingumą. Tai visų pirma taikoma penkioms ES delegacijoms tarptautinėse organizacijose, viena iš jų – delegacija Ženevoje. ES delegacijų klausimas nagrinėtas ir 2010 m. kovo 25 d. vyriausiosios įgaliotinės pasiūlyme dėl Tarybos sprendimo dėl Europos išorės veiksmų tarnybos struktūros ir veikimo nustatymo (dok. Nr. 8029/10). Balandžio 26 d. Bendrųjų reikalų taryba pasiekė politinį susitarimą dėl esminių būsimo sprendimo elementų. Derybos bus tęsiamos toliau, taip pat atsižvelgiant į Komisijos pasiūlymus dėl Tarnybos nuostatų ir dėl Finansinio reglamento. Reikėtų pažymėti, kad, atsižvelgdama į EIVT, kurios darbuotojus sudarys Komisijos, Tarybos generalinio sekretoriato ir valstybių narių diplomatinių tarnybų personalas, sukūrimą, Komisija pradėjo 2010 m. atrankos į delegacijų vadovus procedūrą, kurioje gali dalyvauti visų trijų tipų personalo kandidatai. Taip pat planuojama Ženevoje įsikūrusią Tarybos generalinio sekretoriato ryšių palaikymo tarnybą sujungti su ES delegacija, kai tik Taryba priims sprendimą dėl EIVT. Todėl šiame komunikate nagrinėjamas ES delegacijos Ženevoje padalijimo klausimas, kad ES galėtų prisiimti naujas pareigas Jungtinėse Tautose. Padalijimas bus vykdomas remiantis turimais ištekliais ir dabartinėmis sąlygomis, bet gali būti imtasi papildomų priemonių, kai jau bus sukurta EIVT, kad delegacija Jungtinėse Tautose galėtų prisiimti didesnes pareigas. 2. POREIKIO SUKURTI ANTRĄ ES DELEGACIJĄ ŽENEVOJE PAGRINDIMAS 1. Didelė užduočių įvairovė Dabartiniai delegacijos įgaliojimai apima diplomatinę veiklą, susijusią su Pasaulio prekybos organizacija ir su 18 JT organizacijų ir susijusių įstaigų bei kitų specializuotų agentūrų[1], įsikūrusių Ženevoje. Delegacija turi du politikos skyrius: pirmasis skirtas PPO ir susijusiems ekonomikos ir prekybos klausimams, antrasis – JT klausimams, be to, yra bendras administracinių reikalų skyrius. Delegacijos pareigos, susijusios su PPO derybomis, labai svarbios, turint omenyje išimtinę Sąjungos kompetenciją išorės prekybos srityje, jos narystę PPO, Komisijos, kaip vienintelės derybininkės ES vardu, vaidmenį ir ES, kaip didžiausio pasaulyje prekybos bloko, įtaką. Todėl tolesnio tinkamo mūsų atstovavimo užtikrinimas, be abejo, yra svarbiausias ES prioritetas. ES vaidmuo Jungtinėse Tautose ir ES indėlis į JT politiką ir programas taip pat labai svarbūs, be to, delegacija vis labiau prisideda prie daugelio JT įstaigų veiklos. Šiuo atžvilgiu pagrindinė delegacijos užduotis – padėti sustiprinti ES ir JT sistemos bendradarbiavimą, užtikrinant, kad Jungtinėse Tautose būtų atsižvelgiama į ES politiką ir kompetencijas, ir gerinant nuoseklumą tarptautiniu lygmeniu. Delegacijai vis dažniau tenka dalyvauti įvairioje JT veikloje Ženevoje ir teikti išsamias ir skubas ataskaitas ir paramą Briuseliui, pirmiausia žmogaus teisių, humanitarinės pagalbos, prieglobsčio ir migracijos, sveikatos, darbo ir intelektinės nuosavybės bei nusiginklavimo srityse, taip pat vis dažniau dalyvauti reguliariosiose ir specialiosiose sesijose. Bendradarbiavimas su ES valstybėmis narėmis Ženevoje yra esminis delegacijos veiklos aspektas, ir jam skiriama labai daug dėmesio. Be to, delegacija turi skatinti ES vaidmens ir politikos matomumą ir gerinti jų supratimą, remdamasi ryšiais, informacine veikla ir tinklais su kitomis diplomatinėmis misijomis ir Ženevoje įsikūrusiomis tarptautinėmis organizacijomis, įstaigomis ir agentūromis. Be to, į Ženevą dažnai rengiamos komandiruotės iš Briuselio, įskaitant ir daugelio Komisijos narių komandiruotes. Todėl delegacijos vadovas arba vadovo pavaduotojas turi organizuoti, remti, prireikus lydėti ir padėti rengti ataskaitas dėl komandiruočių iš Komisijos ir paprašius iš kitų ES institucijų. Vienas pagrindinių delegacijos uždavinių, į kurį visada turėjo atsižvelgti delegacijos vadovas ir vadovo pavaduotojas, – tinkamai suderinti su PPO ir JT susijusią veiklą, turint omenyje tai, kad PPO reikalams abu darbuotojai turi skirti beveik visą darbo dieną, bet su JT susijusiai veiklai irgi vis dažniau reikia visos darbo dienos. Dar 1994 m. Komisijos kontrolės tarnyba rekomendavo sukurti dvi atskiras delegacijos vadovo pavaduotojų darbo vietas: vieną, skirtą PPO reikalams, o kitą – JT reikalams. Per paskutinį 2008 m. patikrinimą taip pat pabrėžta vis didėjanti su JT susijusio darbo apimtis ir atitinkamas poreikis turėti atskirą ambasadorių Jungtinėms Tautoms. Pavyzdžiui, dabar rengiama tiek pat koordinavimo susitikimų JT klausimais, kiek ir PPO klausimais. Atliekant patikrinimą taip pat pažymėta, kad ES valstybės narės nepatenkintos silpna ES padėtimi ir pozicija Jungtinėse Tautose. 2. Nauji uždaviniai Įsigaliojus Lisabonos sutarčiai, delegacija Ženevoje turės perimti pirmininkaujančios valstybės narės vietos užduotis, susijusias su vietos veiksmų koordinavimu ir atstovavimu Sąjungai. Taip dar nėra, nes tokiai veiklai delegacija neturi pakankamai darbuotojų. Delegacija, Ispanijos ambasada ir kitų valstybių narių ambasados sukūrė praktišką darbo tvarką pereinamuoju laikotarpiu. Tas pats taikoma kitoms ES delegacijoms tarptautinėse organizacijose. Ateityje delegacijos vadovui reikės daug daugiau dirbti, siekiant suderinti ES poziciją įvairiuose ES forumuose. Tai apima ir fizinio delegacijos vadovo dalyvavimo skirtinguose ES koordinavimo susitikimuose delegacijos vadovo lygmeniu poreikį. Be to, delegacijos dalis, vykdanti su JT susijusią veiklą, turės skubiai prisitaikyti prie naujo vaidmens – pakeisti rotacijos tvarka vykstantį pirmininkavimą, kiek tai susiję su atstovavimu ES Jungtinėse Tautose, užtikrinti vidaus koordinavimą ir nuo analizės ir ataskaitų rengimo pereiti prie aktyvesnio vaidmens, t. y. kartu vykdyti politinius veiksmus. Tokia plėtotė labiau susijusi su veikla Jungtinėse Tautose ir kitose agentūrose nei PPO, kurioje delegacija turi jau seniai nustatytą ir dar svarbesnį vaidmenį, kaip aprašyta pirmiau. PPO procese visų pirma dalyvauja ambasadorius, kartais derybos vyksta dalyvaujant tik keliems misijos vadovams, esantiems Ženevoje, įskaitant ES delegacijos vadovą, bet ne valstybėms narėms. Kituose platesniam ratui skirtuose PPO posėdžiuose ES vardu pasisako ES delegacijos vadovas arba jo pavaduotojas. Dėl Sąjungos išimtinės kompetencijos svarbu, kad ES ambasadorius PPO ir toliau būtų aukščiausio lygio pareigūnas, kad atitiktų savo kolegų lygį, nes jis (-i) turėtų palaikyti gerus ir veiksmingus ryšius su prie PPO akredituotomis trečiosiomis šalimis ir su PPO generaliniu direktoriumi ir kasdien veiksmingai koordinuoti veiksmus su ES valstybėmis narėmis. ES ambasadorius PPO taip pat privalo toliau užtikrinti delegacijos dalyvavimą, kur ji turi įgaliojimus, visose PPO derybose ir posėdžiuose ir atstovauti ES oficialiose ceremonijose ir vykdant su tuo susijusias diplomatines funkcijas Ženevoje. Tai apima jo dalyvavimą vyresniųjų pareigūnų posėdžiuose, aktyvų dalyvavimą nagrinėjant ginčus ir net derybininko pareigas daugeliu atvejų, kai tinkamo lygio atstovavimas iš Briuselio ne visada įmanomas. Reikėtų pažymėti, kad dėl didelės darbo apimties PPO ir JT kiti pasaulinio lygio veikėjai, kaip antai JAV, Kinija, Kanada, Indija, Australija ir Brazilija, taip pat paprastai turi du ambasadorius ir dažniausiai dvi atskiras misijas – vieną PPO ir vieną JT reikalams. Apibendrinant aišku, kad vienas delegacijos vadovas negali ir ateityje dar mažiau galės vykdyti visas naujas pareigas, atsiradusias dėl išaugusios su JT susijusios veiklos apimties ir Lisabonos sutarties nuostatų, ir kad dėl labai skirtingo užduočių – susijusių su PPO ir susijusių su JT – pobūdžio ES delegacija Ženevoje turėtų būti pertvarkyta į dvi atskiras delegacijas ir turėti du ambasadorius, skirtus atitinkamai JT ir PPO. Padalijimas į dvi delegacijas turės būti atliktas remiantis turimomis priemonėmis ir pajėgumais. Abi delegacijos turėtų dalytis tomis pačiomis patalpomis ir administracinių reikalų skyriumi, kad tarpusavio sąsajos būtų kuo veiksmingesnės. Galutinė šių abiejų misijų vidaus organizacija turėtų būti nustatyta, kai Generalinio sekretoriato ryšių palaikymo tarnyba bus sujungta su ES delegacija. 3. ŽMOGIŠKIEJI IR BIUDŽETO IŠTEKLIAI Siūloma išlaikyti nepakitusį darbo vietų skaičių. Antrojo delegacijos vadovo darbo vieta bus sukurta vietoj esamos delegacijos vadovo pavaduotojo darbo vietos, kuriai užimti konkursas 2010 m. nebebus skelbiamas. Šių pareigų apimtis bus padidinta ir bus paskelbtas konkursas aukštesnio lygio pareigoms. Planuojama, kai bus biudžeto išteklių, abiejose delegacijose sukurti delegacijos vadovo pavaduotojų darbo vietas. Tai gali tapti įmanoma sukūrus EIVT ir sujungus ES delegaciją su Tarybos ryšių palaikymo tarnyba. Kol kas darbuotojų skaičius ES delegacijoje išliks nepakitęs. Tai, kartu turint omenyje, kad esamas administracinių reikalų skyrius liks bendras abiem delegacijoms, iki minimumo sumažins bet kokias papildomas išlaidas, susijusias su antruoju delegacijos vadovu, ir jas padengs esamais ištekliais. LT SUPAPRASTINTA FINANSINĖ PAŽYMA 1 Sprendimo projekto pavadinimas : Komisijos komunikatas Tarybai ir Europos Parlamentui: ES DELEGACIJOS JUNGTINIŲ TAUTŲ ORGANIZACIJOJE ŽENEVOJE ĮSTEIGIMAS 2 Susijusi (-os) politikos sritis (-ys) ir veiklos rūšis (-ys): Politikos sritys: išorės santykių, prekybos, vystymosi, plėtros Veikla: Išorės tarnyba – Delegacijų administravimo išlaidos 3 Teisinis pagrindas: ( Administracinis savarankiškumas ( Kita (nurodyti) :____________________ 4 Aprašymas ir pagrindas : Siūloma dabartinę delegaciją padalinti į dvi atskiras – vieną susijusią su PPO reikalais, o kitą – su JT reikalais. Tai yra būtina dėl po Lisabonos sutarties įsigaliojimo padidėjusio delegacijos darbo krūvio, ypač atsižvelgiant į Europos Sąjungos atstovavimo tinkamu lygiu tiek PPO, tiek JT, poreikį. Šios užduoties daugiau nebegali atlikti vienas delegacijos vadovas. Todėl dabartinis delegacijos vadovo pavaduotojo pareigybės lygmuo bus pakeltas nuo AD13 į AD 14/15. Be šio pakeitimo, daugiau išteklių neprireiks, nes abi delegacijos dalinsis tomis pačiomis patalpomis ir administracinių reikalų skyriais. Naujojo delegacijos vadovo sekretoriaus etato išlaidos bus padengtos perskirsčius esamus išteklius. 5 Trukmė ir numatomas finansinis poveikis: 5.1 Taikymo laikotarpis: ( Ribotos galiojimo trukmės sprendimas ( Sprendimas galioja nuo [ YYYY] iki [YYYY] ( Finansinis poveikis nuo [ YYYY] iki [YYYY] ( Nuo 2010 m. galiojantis neribotos trukmės sprendimas 5.2 Numatomas poveikis biudžetui: Sprendimo projektu numatoma: ( sutaupyti lėšų ( papildomos išlaidos (jei taip, nurodykite susijusios daugiametės finansinės programos išlaidų kategorijas): Papildomos išlaidos, kurios yra nedidelės, bus dengiamos iš esamų išorės tarnybos pagal 5 išlaidų kategoriją išteklių. 5.3 Trečiųjų šalių įnašai sprendimo projektui finansuoti: NĖRA 5.4 Duomenų išaiškinimas: Susidarančios papildomos išlaidos pagal 2010 m. biudžeto duomenis: Apskaičiuotas atlyginimo sąnaudų padidėjimas dėl pareigybės lygmens pakėlimo nuo AD 13 iki AD 15 – 5 000 EUR per mėnesį. Oficialios rezidencijos, palyginti su standartiniu būstu, išlaidų skirtumas: 29 200 EUR per metus. Papildomos reprezentacinės išlaidos: 20 000 EUR per metus. Tarnybinio automobilio pirkimas: 30 000 EUR 2010 m. ir 2 400 EUR per metus eksploatavimo išlaidų. Šios išlaidos apskaičiuotos šešiems 2010 m. mėnesiams ir dvylikai 2011 m. ir tolesnių metų mėnesiams. Automobilis bus pakeistas ketvirtaisiais metais. Baldų rezidencijai pirkimas 2010 m.: 43 000 EUR. 6 Atitiktis dabartinei daugiametei finansinei programai: ( Pasiūlymas atitinka esamą finansinį programavimą. ( Atsižvelgiant į pasiūlymą, reikės pakeisti atitinkamą daugiametės finansinės programos išlaidų kategoriją. ( Įgyvendinant pasiūlymą reikės taikyti lankstumo priemonę arba patikslinti daugiametę finansinę programą[2]. 7 Taupymo arba papildomų išlaidų poveikis išteklių paskirstymui: ( Perskirsčius darbo vietas departamentų viduje gautini ištekliai. ( Šiam (šiems) departamentui (-ams) jau paskirti ištekliai. ( Ištekliai, kurių bus prašoma kitos MPS ir (arba) PBP procedūros metu. Reikalingi žmogiškieji ir administraciniai ištekliai bus finansuojami iš lėšų, kurių administruojančiam generaliniam direktoratui gali būti skirta pagal metinių asignavimų tvarką, atsižvelgiant į biudžetui taikomus apribojimus. PRIEDAS: NUMATOMAS FINANSINIS POVEIKIS (sutaupytos lėšos arba papildomos sąnaudos) ADMINISTRACINIO POBŪDŽIO ARBA ŽMOGIŠKŲJŲ IŠTEKLIŲ ASIGNAVIMAMS. FTE=Visos darbo dienos ekvivalentas XX – susijusi politikos sritis arba antraštinė dalis mln. EUR (tūkstantųjų tikslumu) Personalo plano etatai (pareigūnai ir (arba) laikini darbuotojai) | n | n+1 | n+2 | n+3 | n+4 | n+5 | n + 6 ir vėliau | 5 išlaidų kategorija | Būstinė | XX 01 02 11 01 - Komandiruotės ir reprezentacinės išlaidos | XX 01 02 11 02 - Posėdžiai ir konferencijos | XX 01 02 11 03 - Komitetai | XX 01 02 11 04 - Tyrimai ir konsultacijos | XX 01 02 11 05 - Informacinės sistemos | XX 01 02 11 06 - Tęstinis mokymas | XX 01 03 01 03 - Įranga ir baldai | XX 01 03 01 04 - Paslaugos ir kitos veiklos išlaidos | Kitos biudžeto eilutės (jei reikia, nurodyti) | Delegacijos: | XX 01 02 12 01 - Komandiruotės, konferencijos ir reprezentacinės išlaidos | 0,010 | 0,020 | 0,020 | 0,020 | 0,020 | 0,020 | 0,020 | 0,130 | XX 01 02 12 02 - Tęstinis mokymas pareigūnams | XX 01 03 02 01 - Įsigijimo ir nuomos išlaidos bei susijusios išlaidos | 0,015 | 0,029 | 0,029 | 0,029 | 0,029 | 0,029 | 0,029 | 0,189 | XX 01 03 02 02 - Įranga, baldai, biuro reikmenys ir paslaugos | 0,074 | 0,002 | 0,002 | 0,002 | 0,032 | 0,002 | 0,002 | 0,116 | Tarpinė suma – 5 išlaidų kategorija | 0,099 | 0,051 | 0,051 | 0,051 | 0,081 | 0,051 | 0,051 | 0,435 | Ne 5 išlaidų kategorijos | XX 01 04 yy – Techninės ir administracinės pagalbos išlaidos (neįtraukiant išorės personalo) iš veiklai finansuoti skiriamų asignavimų (buvusios BA eilutės) | - Būstinė | - Delegacijos | XX 01 05 03 - Kitos valdymo išlaidos - netiesioginiai tyrimai | 10 01 05 03 - Kitos valdymo išlaidos - tiesioginiai tyrimai | Kitos biudžeto eilutės (jei reikia, nurodyti) | Tarpinė suma – Ne 5 išlaidų kategorijos | BENDRA SUMA | 0,099 | 0,051 | 0,051 | 0,051 | 0,081 | 0,051 | 0,051 | 0,435 | [1] Žmogaus teisių taryba (HRC), Jungtinių Tautų prekybos ir plėtros konferencija (UNCTAD), Jungtinių Tautų pabėgėlių reikalų vyriausiojo komisaro biuras (UNHCR), Tarptautinis prekybos centras (ITC), Europos ekonomikos komisija (ECE), Tarptautinė darbo organizacija (ILO), Pasaulio sveikatos organizacija (PSO), Pasaulinė intelektinės nuosavybės organizacija (WIPO), Tarptautinė telekomunikacijų sąjunga (ITU), Pasaulio aukščiausiojo lygio susitikimas informacinės visuomenės klausimais (WSIS), Pasaulinė pašto sąjunga (UPU), Pasaulinė meteorologijos organizacija (WMO), Tarptautinė migracijos organizacija (IOM), Nusiginklavimo konferencija (CoD), Biologinių ir toksinių ginklų konvencija (BTWC), Konvencija dėl tam tikrų įprastinių ginklų naudojimo (CCW), Priešpėstinių minų uždraudimo sutartis (APMBT), Generalinės Asamblėjos 1-asis komitetas. [2] Žr. Tarpinstitucinio susitarimo 19 ir 24 punktus.